**bestyrelsesmøde 18. juni 2020**–

Deltagere:    Kurt Jakobsen

                      Hans Henrik Andersen

                      Ulrik Larsen (ref)

                      Kurt Sejsbo

Henrik Hansen

Stig Petersen

Steen Larsen - afbud

Rune Pedersen - afbud

Jan Larsen

Godkendelse af tidligere referat

Referatet blev godkendt

Kommunes planer for havnen:

Kurt havde skrevet en mail til borgmesteren som opfølgning på kommunens politiske behandling af ”handlingsplaner” for havnen.

Mail fra klubben og borgmesterens svar er sat ind bagest i referatet i bilag 1.

Den politiske behandling kan ses her: <https://hvidovre.dk/Politik/dagsordener-og-referater-fra-kommunalbestyrelsen-og-udvalg/93/1911?agendaid=2106#section8>

Det er nogle bekymrende scenarier i forhold til planerne for havn, klubhus m.m.

Processen og scenarierne blev drøftet. Vi tager kontakt til DS ift. sparring og råd.

Der er nu lagt op til en ”borgerworkshop” i september måned, hvor vi (og andre) bliver inddraget.

Workshop om stormflodssikring – ref.

Ulrik har deltaget i workshop om stormflodssikring af Kalveboderne. København og Hvidovre Kommune er i  samarbejde om en undersøgelse af mulighederne af at sikre området mod en stormflod fra syd.

Det er en helt indledende undersøgelse og pt. er ambitionen at det kan være etableret omkring 2027. Vi følger løbende projektet.

(Sendes til øvrige klubber til orientering).

Orientering i byrådet kan ses her;

<https://hvidovre.dk/Politik/dagsordener-og-referater-fra-kommunalbestyrelsen-og-udvalg/93/1911?agendaid=2106#section23>

Generalforsamling:

Vi håber på at kunne holde generalforsamling i september af hensyn til coronareglerne.

10. september er foreslået. Kurt undersøger om Lille Friheden kan lejes/lånes.

Klubhusudvalg:

Klubhuset er lukket på følgende dage: 15/8 – 23/8 – 15/9. Der var i forlængelse heraf en drøftelse af lukkedatoer og muligheder for selv at afholde en fest i klubhuset. I bilag 2 i referatet er indsat uddrag af forpagtningsaftalen hvor 6. afsnit i §6 omhandler medlemmernes mulighed for at afholde en fest hvor man selv medbringer vin og spiritus. Der er ingen leje af lokalet og øvrige ydelser aftales med forpagteren.

I §7 afsnit 3 omtales forpagterens mulighed for at lukke klubhuset 10 gange i løbet af året. I de tilfælde er det naturligvis helt op til forpagteren hvad man vil tage for det, men det er da vist meget normalt at man ved private fester betaler leje af lokale, rengøring samt betaling for serveringspersonale etc. § 12 handler om hvorvidt klubben kunne komme i klemme såfremt vi mister brugsretten, hvilket der er taget højde for i afsnit 4.

Der er ekstra rengøring på toiletterne i denne tid. Bestyrelseslokalet gøres også rent lidt oftere, også om vinteren.

Der blev drøftet muligheden af kun at have ”kortstyring” til dørene. Det er for stor en udgift ift. hvad behovet er, og nøglerne virker.

Aktivitetsudvalg:

Der har grundet Corona ikke været den store aktivitet. Vild med vand er også blevet aflyst.

Sejladsudvalg:

SUP: Der har været meget stor aktivitet. Knap 40 henvendelser som har været ift. introduktion. Pt. ikke klart hvor mange der er meldt ind.

Der er efterspørgsel på opbevaring af private boards. Det aftaltes at der kan etableres sommerudlejningsplads til private boards i masteskuret. Medio maj til ca.1. september,

Der fastsættes en pris på 500 kr. for at kunne opbevare sit board i masteskuret.

Jan foranstalter montering af skruebeskyttere på den store og lille gummibåd.

Jan bestiller en presenning til ynglingen.

Der indhentes tilbud på jakker/tøj til instruktører i klubregi.

Der er kommet tilbud om kapsejladsinstruktion i skolebådene fra Jacob Dyring. Det sættes i gang. Henning T tages med på råd ift. koordinering.

Greve/Hundige har pt. lånt vores 29’er. De vil gerne købe den, hvilket vi pt. ikke er interesseret i.

Havneudvalg:
Bukkedag er overstået i god stil.

Der er lavet parkering til ca. 60 biler mod Strandhavevej. Kommunen har malet båse op.

Trygfondens ”lystrapper”. Der er åbent pt. for ansøgning. Vi søger 7 stk. 3 på hver side og 1 for enden.  Kurt tager aktion.

Næste møde

13. august

Bilag 1: Dialog med Borgmester Helle Adelborg.

Henvendelse:

Kære Helle Adelborg

Jeg har, med stor undren og skuffelse, læst den indstilling der er lavet fra forvaltningen omkring Hvidovre Havn.

I flere af de beskrevne scenarier fremgår, at Hvidovre Sejlklub Suset henvises til et lokale i en eventuel ny bygning for roklubben.

Det forekommer mig helt uforståeligt hvor det ønske kommer fra. Det er ikke fra sejlklubben, det er ikke fra visionsplanen og heller ikke fra det afholdte borgermøde.

Man beskriver vores nuværende klubhus placering som værende ideel for placering af en restaurant og vælger at se helt bort fra, at vi p.t. driver et særdeles populært, og offentligt tilgængeligt køkken. (Susets Køkken).

Der skrives også i oplægget, at de ikke er hensigtsmæssigt, at flytte Jagtklubben da de selv ejer bygningerne. Hvis nogen er i tvivl, vil jeg da gøre opmærksom på, at sejlklubben også selv ejer deres bygninger.

Der skrives ligeledes i oplægget, at søspejder har ønske om, at have der eget klubhus, hvilket man åbenbart har valgt at imødekomme. Lad mig her på det kraftigste understrege, at sejlklubben også har et ønske om at have sit eget klubhus.

Der beskrives også, at i en ny bygning vil der være lokaler til eventuel navigationsundervisning, samt et ønsket masteskur. Det forekommer meget mærkeligt, da da sejlklubben allerede har et masteskur og hvert år benytter egne lokaler til navigationsundervisning.

Det er meget skuffende, at opdage at det kommunale system i den grad vælger at se bort fra brugernes ønsker, i særdeleshed, når der er tale om en af de ældste klubber på havnen(100 år 2022) og jeg håber man vil genoverveje de fremlagte scenarier og vi står selvfølgelig til disposition, såfremt man ønsker at inddrage brugerne.

Med venlig hilsen

Kurt Jakobsen

Formand

Hvidovre Sejlklub Suset

Tlf: 20575572

Svar:

Kære Kurt Jakobsen

Mange tak for din mail den 26. maj 2020, hvor du undrer dig over, hvordan

de præsenterede scenarier vedr. Hvidovre Havn er fremkommet.

Afsættet for administrationens arbejde med sagen om havnen, har både

været borgermødet og Visionsplanen. Herfra er der – i de foreløbigt

beskrevne scenarier – afvejet forskellige interesser.

Du påpeger også i mailen, at Sejlklubben allerede driver Susets Køkken,

som er et offentligt tilgængeligt spisested.

Forslaget om en restaurant er ikke tænkt som en konkurrent til Susets

Køkken, men er en ide til, hvordan havnen, bl.a. med et andet, supplerende

spisetilbud, kan tiltrække endnu flere borgere og brugere.

Fra kommunal side ønsker vi at udvikle havnens store potentiale til glæde for

endnu flere borgere og brugere end i dag.

De nuværende foreninger er selvfølgelig afgørende aktører i en sådan

udvikling.

Derfor igangsættes nu en proces, hvor foreningerne og øvrige interesserede

inviteres til at kvalificere og skærpe scenarierne. Det forventes, at der

afholdes en borgerworkshop den 24. september 2020. Foreningerne vil få

nærmere information efter sommerferien.

I forhold til spørgsmålet om Sejlklubbens placering, så er der pt. ikke truffet

nogle politiske beslutninger, da der foreløbig er tale om ideoplæg som netop

skal drøftes og evt. videreudvikles.

Afhængig af hvilke scenarier det besluttes at arbejdes videre med, vil

administrationen indgå i en dialog med de relevante klubber om forløb og

muligheder, herunder tages naturligvis også højde for ejerforhold m.m.

Endnu engang tak for din henvendelse og din interesse for Hvidovre Havn.

Med venlig hilsen

Helle M. Adelborg

borgmester

Bilag 2. – Uddrag fra forpagtningsaftale

§6
Klubben disponerer over en række faste arrangementer, kun for medlemmer, i henhold til bilag B.

Udover de faste arrangementer kan der være tale om yderligere klubarrangementer, som aftales med Forpagteren, med skyldig hensyntagen til Forpagterens disponeringsret.

Klubben har torsdag som klubaften og kan disponere over lokalet, med en måned varsel.

I vinterhalvåret vil klubben, tilstræbe at holde klubarrangementer. Arrangementerne vil være af forskellig karakter og varsles hurtigst muligt til Forpagteren.

Klublokalet er altid tilgængeligt for medlemmerne og lokalets midterste bord bestående af tre borde uden dug nærmest køkkenet er forhåndsreserveret klubbens medlemmer.

I vinterhalvåret gives der mulighed for, op til 4 arrangementer, hvor klubbens medlemmer kan afholde private fester, hvor dørene er lukket for offentligheden. Det kræves, at der er tale om arrangementer hvor der minimum er 50 personer/kuverter. Ved disse arrangementer kan egen vin og spiritus medbringes, Maden samt øl og vand købes i køkkenet.
Rengøring, borddækning og servering aftales med Forpagteren.

§7
Ved større planlagte arrangementer (mere end 60 mennesker) i klubhuset skal dette aftales med køkkenudvalget. Undtaget fra dette er pludseligt opståede situationer, såsom bisættelser, hvor det ikke er muligt at kende antallet af deltagere.

Hvis udendørsarealet (omtalt under §1) ønskes benyttet til andet end servering skal dette aftales med køkkenudvalget.

Forpagteren har ret til at afholde 10 arrangementer om året, hvor lokalet lukkes, dog kun 4 gange i perioden juni, juli og august hvor der kun må lukkes fredag eller lørdag.

§12
Aftalen er gældende frem til 1. april 2023 og genforhandles 6 måneder før kontraktens udløb.

Aftalen kan opsiges fra hver side med 12 måneders varsel til den 1. i en måned.

I tilfælde af opsigelse, indenfor herværende aftales løbetid, holdes Klubben skadesløs for alle aftaler, indgået af Forpagteren

Aftalen er, til en hver tid, afhængig af Klubbens brugsret for området med Hvidovre kommune. Hvis brugsretten bortfalder, indenfor kontraktperioden, holdes klubben skadesløs for eventuelle omkostninger dette måtte afføde.

I tilfælde af væsentlig misligholdelse kan Klubben ophæve aftalen uden varsel.

Hvis Forpagteren mister sit næringsbrev eller bevilling, betragtes det som væsentlig misligholdelse.

Enhver misligholdelse af betaling betragtes som væsentlig misligholdelse.

Enhver misligholdelse af §1, §2, §8, §9 og §10 samt klubbens love betragtes som væsentlig.